Lokomotiv (futbol klubi, Toshkent). Lokomotiv Toshkent professional futbol klubi – Toshkent shahrining futbol klubi hisoblanadi va Oʻzbekiston Oliy Ligasi ishtirokchisi. 2002-yilda tashkil topgan, Oʻzbekiston temir yoʻllari kompaniyasi homiylik qiladi. Tarixi. „Lokomotiv“ 2002-yilda tashkil etilgan. 2002—2003-yillarda Oʻzbekiston birinchi ligasining ikkinchi bosqichida, 2004-2010 yillarda esa Oʻzbekiston Oliy ligasida oʻynagan. 2009-yilgi mavsumda Vadim Abramov boshchiligidagi „Lokomotiv“ ligada 6-oʻrinni egalladi. 2010-yilda 13-oʻrinni egallab, Birinchi ligaga tushib ketdi. 2011-yilda yana Oʻzbekiston Ligasiga yoʻl oldi va Birinchi Liganing 2011-yilgi mavsumini 1-oʻrinda yakunladi. Yuksalish davri. 2011-yil 12-dekabrda Xoren Oganesyan yangi bosh murabbiy etib tayinlandi. 2012-yilning iyun oyida Xoren Oganesyanning shartnomasi tugagach, klubni tark etdi va Ravshan Muqimov murabbiy etib tayinlandi. 2012-yilgi mavsum yakuniga koʻra klub Toshkentning „Paxtakor“ va „Bunyodkor“dan keyin 3-oʻrinni egalladi. Bu klubning ligadagi 2-eng yaxshi koʻrsatkichi boʻldi va birinchi marta 2013-yilgi Osiyo Chempionlar ligasida oʻynash huquqini qoʻlga kiritdi. 2013-yilgi Osiyo Chempionlar Ligasi saralash pley-off bosqichida Dubayning „Al Nasr“ klubiga qarshi oʻyinda 3:2 hisobida magʻlub boʻldi va turnirning guruh bosqichiga chiqa olmadi. 2013-yilgi mavsumda klub oʻz tarixida ilk bor „Bunyodkor“dan keyin 2-oʻrinni egalladi va 2014-yilgi Osiyo Chempionlar ligasi pley-off bosqichiga yoʻl oldi. 2014-yilning 9-fevral kuni Osiyo Chempionlar ligasi saralash pley-off bosqichi doirasida „Al-Quvayt“ga qarshi oʻyinda 1:3 hisobida magʻlub boʻldi va turnirdagi ishtirokini yakunladi. 2014-yil 1-iyul kuni Oʻzbekiston kubogi yarim finalida „Lokomotiv“ „Paxtakor“ni ikki oʻyinda 3:2 hisobida magʻlub etdi va Kubok finalida „Bunyodkor“ga qarshi maydonga tushdi. 2014-yilning 12-noyabr kuni Olmaliqda boʻlib oʻtgan Kubok finalida „Bunyodkor“ni 1:0 hisobida magʻlub etdi va ilk bor kubokni qoʻlga kiritdi. Yagona gol 106-daqiqada yarim himoyachi Jasur Hasanov tomonidan kiritildi. Oʻzbekiston ligasida klub 2014-yilgi mavsumni yana oʻtgan mavsumdagidek „Paxtakor“dan keyin ikkinchi oʻrinda yakunladi. 2015-yil 8-mart kuni „Paxtakor“ga qarshi Superkubok bahsida „Lokomotiv“ 4:0 hisobida gʻalaba qozondi va 2014-yilda „Bunyodkor“ga magʻlub boʻlganidan soʻng ilk Superkubokni qoʻlga kiritdi. 2016-yilgi Ligada gʻolib chiqdi va ketma-ket uch mavsum ikkinchi oʻrinni egallaganidan soʻng, oʻz tarixida birinchi marta chempion boʻldi. 2017-yilda ikkinchi dublni amalga oshirib, ikkinchi marta chempionlik va kubokni qoʻlga kiritdi. 2018-yilda ketma ket 3-bor mamlakat chempionligini qoʻlga kiritdii. Yutuqlari. Oʻzbekiston Superligasi Oʻzbekiston Pro ligasi Oʻzbekiston kubogi Oʻzbekiston Superkubogi Stadion. Klub tashkil etilgan vaqtida oʻz uy uchrashuvlarini Toshkent temir yoʻl transporti muhandislari instituti stadioni TTYMI stadionida oʻtkazdi. 2009-yilda "Lokomotiv Toshkentning „Traktor“ stadioni oʻrnida yangi 8000 oʻrinli arena, „Lokomotiv“ stadioni qurilishini boshladi va 2012-yil bahorida taʼmirlash ishlari yakunlandi. Sport majmuasi tarkibida sport inshootlari, mehmonxona va 270 oʻrinli avtoturargoh mavjud. Yangi stadion 2012-yilning 11-may kuni Oʻzbekiston Oliy ligasining rasmiy 2012-yilgi „Lokomotiv“ – „Andijon“ uchrashuvi bilan ochilgan edi. Hozirda „Lokomotiv“ oʻz uy uchrashuvlarini „Lokomotiv“ stadionida ham oʻtkazmoqda."TTYMI stadionida esa" Lokomotiv Yoshlar jamoasi tarkibi va ayollar jamoasi oʻz uy uchrashuvlarini oʻtkazmoqda. Homiylar. „Lokomotiv“ futbol klubi homiysi „Oʻzbekiston temir yoʻllari“ milliy temir yoʻl tashuvchisidir. „Lokomotiv“ futbolkalari 2013-yilgacha ishlab chiqaruvchi Adidas tomonidan ishlab chiqarilgan. 2013-yilning fevral oyida klub Joma bilan klubning yangi forma ishlab chiqaruvchisi sifatida shartnoma imzolagani maʼlum boʻldi. Jamoa tarkibi. Hozirgi tarkibi. holatiga koʻra Mashhur futbolchilar. „Lokomotiv“da oʻynagan mashhur futbolchilar